cyanic-selkie/wikianc huggingface dataset:
Zhang Huoding
Zhang Huoding ble fra 1986 skolert i Qingyitradisjonen ved Chens skole. Hun begynte åi 15-årsalderen og kom til Beijing for å søke jobb. Hennes første lærer var da Wang Lanxiang. I 1993 var Zhang Huoding formelt sett lærling under Zhao Rongshen, som overtok Chens skole.
Jon Håvard Solum
Jon Håvard Solum (født 1966) er Administrerende banksjef i Grong Sparebank. Han er utdannet sivilagronom (økonomi) fra NLH 1990. Før han begynte i Grong Sparebank i 2000 hadde han arbeidet som rådmann i Høylandet kommune (1994-1997) og i Innovasjon Norge (1997-2000), og sittet i Nord-Trøndelag fylkesting for Senterpartiet.
Pr 2016 har han styreverv i Nord-Trøndelag Elektrisitetsverk (NTE) og Finans Norge. Han er i tillegg leder av representantskapet i Eikagruppen.
Elius
Elius er en slekt av biller som hører til familien smellere (Elateridae).
Utseende
Middelsstore, slanke, blanke, brunlige smellere. Oversiden er fint og tett hårete. Pronotum er forholdsvis smalt, trapesformet, bakhjørnene rett trukket ut bakover. Dekkvingene har tydelige punktstriper.
Utbredelse
Slekten er utbredt i Asia.
Syntonopterida
Syntonopterida er en utdødd insektgruppe.
Utseende
Store til meget store, døgnflue-lignende insekter. Kroppen var slank med to par vinger som var omtrent like lange, men bakvingene litt bredere enn forvingene ved roten.
Levevis
Nymfene levde trolig i ferskvann.
Fossiler
Gruppen er kjent fra fossiler fra karbon og perm fra Europa, det nordlige Asia og Nord-Amerika.
Systematisk inndeling
Noen regner denne gruppen som en primitiv familie av døgnfluer (Ephemeroptera).
Emil i Lønneberget (film)
Handling
Filmen er basert på bøkene Emil fra Lønneberget og Nye sprell av Emil fra Lønneberget, utenom kapittelet om høstmarkeden i Vimmerby, som i stedet ble filmatisert i filmen Nye streker av Emil i Lønneberget, som i øvrig er basert på deler av boken Emil fra Lønneberget gir seg ikke. Denne film utspiller seg i sommeren Emil fanger pappa Anton i en rottefelle og samme dag hiver paltrøre og røstipotetrøre i ansiktet på sin far, og heiser opp lille Ida i flaggstangen, og i vinteren Emil beder lemmene i fattighuset til Katthult på julekalas, utenom Kommandoran, som i stedet blir fanget i en ulvestue.
Filmens antagelige mest kjente motiv er snekkerbua. Det er stedet hvor Emil flykter etter at et av hans sprell eller gode gjerninger har slått totalt feil. Sangen «Du kjære lille snikkerbu», svensk originaltittel «Du käre lille snickarbo», er blitt et temasang for Emil-historien, men også for barnebøker generelt.
Snekkerbua, som ble bygget til filmproduksjonen, brant ned i 2005. Brannen var trolig påsatt. En ny snekkerbu ble bygget og sto ferdig våren 2006.
Theodor Blank
Theodor Blank (født 19. september 1905 i Elz i Landkreis Limburg-Weilburg, død 14. mai 1972 i Bonn) var en tysk politiker for CDU. Han var leder av Amt Blank og siden Forbundsrepublikken Tysklands første forsvarsminister. Senere ble han også Tysklands arbeidsminister.
Blank gikk yrkesskole og ble modellmaker for støperi. Han ble i 1930 sekretær i sentralforbundet for kristelige fabrikk- og transportarbeidere (Zentralverband Christlicher Fabrik- und Transportarbeiter), men ble i 1933 arbeidsledig. Blank tok abitur (videregående skole) i 1936 og studerte fysikk og matematikk i Münster. Theodor Blank deltok som soldat i den andre verdenskrigen og satt i alliert fangenskap. Etter krigen ble han valgt inn som medlem av bystyret i Dortmund.
Theodor Blank fikk i 1950 oppgaven med opprettelsen av et fremtidig tysk forsvar. Kontorets navn fikk kortformen Amt Blank (Blank-kontoret). Navnet ble valgt for å skjule kontorets egentlige arbeid for offentligheten. Ved starten i 1950 hadde kontoret ca. 20 medarbeidere for i løpet av 1953 å øke til 700 ansatte. Blant de ansatte fantes ved starten tidligere soldater. Den første militære leder i kontoret kom først i 1952 da det ble opprettet en militær avdeling under ledelse av den tidligere general Adolf Heusinger. En annen fremtredende militær rådgiver i Blank-kontoret var Hans Speidel, senere den første tyske NATO-øverstkommanderende i Europa.
Da Amt Blank 7. juni 1955 ble omgjort til Tysklands forsvarsdepartement, ble Blank også landets første forsvarsminister, en stilling han hadde til 1956. Deretter var han fra 1957 til 1965 landets arbeidsminister. Blank var medlem av Forbundsdagen fra 1949 til 1972.
Coxoplectoptera
Coxoplectoptera er en utdødd insektgruppe. De var primitive, flygende insekter som nærmest så ut som en mellomting mellom døgnfluer og øyenstikkere, men de kjente fossilene er for unge til at de kan være en stamform for disse ordenene.
Utseende
Nokså store (voksne 15-40 millimeter lange), slanke insekter med store vinger. De voksne insektene lignet overflatisk på døgnfluer. Hodet hadde store fasettøyne. Beina var korte og kraftige, frambeina tilsynelatende tilpasset å gripe byttedyr. Hoftene (coxae) var frie, hengende ned fra thorax. De hadde to par store vinger som kunne ligne på dem hos øyenstikkere, med et tett, fint årenett. Nymfene var reke-lignende, med sterkt sklerotisert hode, lange, trådformede antenner, gjeller langs bakkroppen og tre halefilamenter.
Levevis
Nymfestadiet levde i (trolig rennende) vann, der de mest sannsynlig var rovdyr som lå på lur nedgravd i bunnsedimentene. Leveviset kan ha lignet på dagens døgnfluer, men de voksne insektenes frambein kan tyde på at de var rovdyr som voksne, og derfor må ha levd mye lenger som voksne enn døgnfluene gjør.
Fossiler
Gruppen er kjent fra bare to fossil-lokaliteter, en fra jura-tiden i Sibir og en fra Crato-formasjonen fra kritt i Brasil. Fossile nymfer er forholdsvis vanlige blant fossiler fra Crato-formasjonen, men det er bare kjent to voksne eksemplarer.
Lavra
Lavra (kyrillisk: лавра), fra gresk, som benyttes om enkelte ortodokse klostre, betyr egentlig passasje og ble fra tidlig av brukt om samlinger av eremittbosteder. Dette var den type ansamlinger som man kjenner fra 300-tallet i den sketiske ørken i Egypt.
Senere ble betegnelsen overtatt av andre østlige kloster, som for eksempel klosteret «Store Lavra» på Athos: Klosteret Megistis Lavras (Μονή Μεγίστης Λαύρας). Med dette som utgangspunkt ble lavra en ærestittel for viktigere klostre innen den russisk-ortodokse kirke.
Lavra-klostre i Russland og Ukraina
Et fremstående eksempel på et slikt kloster er Petjerskaklosteret i Kyiv i Ukraina (Киево-Печерская Лавра, Kijevo-Petjerskaja Lavra) der munken Theodosius utviklet den tidlige østslaviske litteratur på 1100-tallet.
Ivar Ytreland
Ivar Ytreland (født 4. april 1926 i Kristiansund, død 27. desember 2012 i Drøbak) var en norsk industrileder og politiker (H). Han var Sør-Trøndelags fylkesordfører fra 1980 til 1991.
Han vokste opp i en fiskerfamilie i Ålesund, og begynte som fangstmann på Øst-Grønland som 20-åring. Han gikk reallinjen ved Ålesund offentlige høyere allmennskole og maskinlinjen ved Trondheim tekniske skole. Han var vitenskapelig assistent ved NTH og produksjonskonstruktør ved Nobø før han i 1957 ble avdelingsleder for Jøtul i Trondheim. Han ledet og bygde opp selskapet nordenfjells. I 1960-årene foretok han geologiske undersøkelser på Svalbard for Norsk Polar Navigasjon AS. I 1965 ble han administrerende direktør i Trolla Brug AS, og i 1975 administrerende direktør i Norsk Vikingolje AS. Han var også med som gründer i en rekke oljerelaterte selskaper. Han var forøvrig aktiv i Norsk Polarklubb, Arktisk Forening Tromsø og Det norske Svalbardselskap.
Ytreland var medlem av Trondheim bystyre fra 1968 til 1975, medlem av formannskapet fra 1968 til 1971, medlem av Sør-Trøndelag fylkesting og fylkesutvalg fra 1976 til 1991 og Sør-Trøndelags fylkesordfører fra 1980 til 1991. I perioden 1973–1977 var han Høyres 2. vararepresentant til Stortinget fra Sør-Trøndelag, og møtte i til sammen 35 dager i nasjonalforsamlingen. Ytreland var spesielt engasjert i nærings- og samferdselspolitiske spørsmål, og som fylkesordfører tilskrives han mye av æren for fastlandsforbindelsen Hitra–Frøya. Han var æresmedlem av Trondheim Høyre.
Han ble tildelt Kongens fortjenstmedalje i gull i 1992.
Iareonycha
Iareonycha er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, slanke, matt brungule trebukker, dekkvingene kan være svarte. Antennene er tynne og svarte, litt lengre enn kroppen. Pronotum er litt tønneformet, dekkvingene jevnbrede med markerte, rettvinklede "skuldre", kraftig punkterte uten opphøyde lengderibber.
Utbredelse
Slekten er kjent fra Panama og Colombia.
Güstrow
Güstrow er den sjuende største by i den tyske delstaten Mecklenburg-Vorpommern og største by i Landkreis Rostock. Byen heter fra 23. mars 2006 også Barlachstadt etter kunstneren Ernst Barlach. Barlach bodde i Güstrow fra 1910 til sin død i 1938.
Byen ligger ved elven Nebel som er en sideelv til Warnow som har sitt utløp ved Rostock.
Sri Lanka under Asiamesterskapet i friidrett 2000
Sri Lanka deltok under Asiamesterskapet i friidrett 2000 som ble arrangert i 2000 i Jakarta i Indonesia. Utøvere fra Sri Lanka tok fem medaljer under mesterskapet.
1. divisjon basketball for menn
1. divisjon basketball for menn er det nest øverste nivået i basketball for menn i Norge. 1. divisjon spilles som regionale ligaer etter 2012/13-sesongen.
Olophoeus
Olophoeus er en slekt av biller som hører til familien smellere (Elateridae).
Utseende
Middelsstore (ca. 15 millimeter), avlange, blanke, brunlige smellere. Antennene er nokså lange, kraftige og sagtakkede. Pronotum er forholdsvis smalt, trapesformet, bakhjørnene rett trukket ut bakover. Dekkvingene har tydelige punktstriper.
Utbredelse
Slekten er utbredt i Afrika.
Ben 10 Alien Force: The Rise of Hex
Ben 10 Alien Force: The Rise of Hex er et amerikansk videospill basert på den amerikanske TV-serien Ben 10: Alien Force fra Cartoon Network. Det kom ut 26. mai 2010. Dette spillet finnes på Xbox Live Arcade og Nintendo Wiiware. Spillet er på engelsk.
Basse danse
Basse danse (fransk. «lav dans», også bassedanse; italiensk bassa danza eller bassadanza, flertall bassedanze) var en langsom, majestetisk dans som var utbredt i europeiske fyrstehoff på 1400- og 1500-tallet. Betegnelsen bas («lav» i motsetning til haute danse) skyldes at dansetrinnene ble utført med føttene langs gulvet, dvs uten hopp og sprang.
Den tidligste dokumenterte bruken av uttrykket basse danse stammer fra et oksitansk dikt av Raimon de Cornet fra rundt 1320. Beskrivelser av basse danse finnes hos Domenico da Piacenza (1455), Guglielmo Ebreo og Antonio Cornazzano. Pierre Attaingnant (1529, 1530, 1547–1557), Tielman Susato (1551) og Orchésographie (danseanvisninger) Thoinot Arbeau (1588) inneholder komponerte basse danse-melodier.
Geroptera
Utseende
Disse insektene hadde to par vinger med tett årenett, og også sideflak på pronotum (første mellomkroppsledd). Nymfestadiet er ikke kjent.
Levevis
Det foreligger ingen informasjon om biologien til denne gruppen.
Fossiler
Gruppen er bare kjent fra fossiler fra øvre karbon fra Argentina, 318-324 millioner år før nåtid.
Cymindis
Cymindis er en slekt av løpebiller.
Utseende
Middelsstore, slanke, litt flate, ofte brunlige løpebiller.
Levevis
Artene lever på relativt varme og tørre, lysåpne biotoper, for eksempel heier.
Utbredelse
Slekten er utbredt i Nord-Afrika, Europa og Midtøsten.
Går og går
Går og går er et musikkalbum med Rollaug, utgitt høsten 1983. Plata ble utgitt via selskapet Experience Records og var gruppas andre,og siste, plate da gruppa takket for seg to år senere. Kuriosa: Bandets musikkutstyr gikk tapt i en brann i øvingslokalet før albumet ble utgitt, og coverbildet kan hentyde til denne hendelsen.
Fremkommende
Fremkommende, framkommende eller framvoksende er i heraldikken en betegnelse som benyttes i beskrivelser av våpen, blasoneringer, for å angi at en figur kommer frem fra et skjolds kant eller fra en delelinje.
Framvoksende blir brukt ved fastsettinger av norske kommunevåpen, om figurer som kommer fra skjoldets sidekant, for eksempel for Fet i kgl. res. 19.12.1986: «I grønt en sølv fløtehake, skrått framvoksende fra høyre», og for Jondal i kgl.res. 27.11.1987: «På raud grunn tre skrått framveksande gull båtshaker.»
Framkommende er brukt i bok Norske slektsvåpen (1969) for bl.a. Fasmer med en framkommende borg (side 94), Haneborg med framkommende liljer (side 113) og Wisløff med en framkommende arm (side 230). Figurer fra skjoldets delelinjer finnes også i Benkestoks og Tanches slektsvåpen.
Betegnelsen framkommende brukes om en figur ut fra en loddrett kløvning i «Nordisk heraldisk terminologi» (1987) (figurene 386 og 388) på bokmål og nynorsk. Figur opp fra nedre skjoldkant (bildene 202 og 289) er betegnet som oppvoksende og oppveksande. Dansk har opvoksende og svensk har uppväxande om en lilje fra en vannrett deling (bilde 387).På fransk brukes issant om figur opp nedenfra, mens mouvant betegner ut fra sidekant. Betegnelsen oppvoksende (oppveksande) er brukt ved fastsettinger av norske kommunevåpen, for eksempel for Rælingen i kgl.res. fra 30.4.1981: «I grønt en oppvoksende gull høygaffel med tre tinder», og for Tysvær i kgl.res. 3.2.1984: «På blå grunn ein oppveksande sølv hegre».
Noen kommunevåpen har figurer som kommer fra skjoldkanten, men uten at noe er fastsatt om framvoksende, oppvoksende eller eventuelt nedvoksende, for eksempel kommunene Brønnøy, Herøy i Møre og Romsdal og Meland.
Lovro Šprem
Lovro Šprem (født 26. januar 1990 i Zagreb) er en kroatisk håndballspiller, som spiller på venstrekant for den kroatiske klubben og representerte det kroatiske herrelandslaget under Håndball-VM 2013 i Spania.
Han er lillebror til håndballspilleren Goran Šprem.
Stipe Mandalinić
Stipe Mandalinić (født 9. september 1992 i Split) er en kroatisk håndballspiller, som spiller venstreback for den kroatiske klubben og det kroatiske håndballandslaget.
Han ble tatt ut til å representere Kroatia under Håndball-VM 2013 i Spania og det påfølgende Håndball-EM 2014 i Danmark. Tre år senere var han på nytt en del av den kroatiske troppen under Håndball-VM 2017 i Frankrike.
Jasmine Baird
Jasmine Baird (født 29. juni 1999 i Mississauga i Ontario) er en snøbrettkjører fra Canada. Hun deltok i slopestyle under Vinter-OL 2022 i Beijing, der hun kom på 15.-plass.
Idrettskarriere
Baird debuterte i Nor-Am cup i snøbrett 2016/17 den 11. februar 2017, med en femteplass i slopestyle, og hun kom på tredjeplass i slopestyle totalt i Nor-Am cup denne sesongen. Hun fikk sølv i big air under det canadiske mesterskapet i snøbrett 2017, og hun ble canadisk juniormester i slopestyle. Den 25. mars 2017 debuterte hun i verdenscupen, med en niendeplass i slopestyle i Špindlerův Mlýn. Under Junior-VM i snøbrett 2017 kom hun på femteplass i big air og sjuendeplass i slopestyle. Hun fikk en ny sølvmedalje i big air under det canadiske mesterskapet i snøbrett 2018, og deltok i VM i snøbrett 2019, der hun kom på sjetteplass i slopestyle. Under VM i freestyle og snøbrett 2021 kom hun på 18.-plass i big air og 22.-plass i slopestyle.
Hun kom på 74.-plass i verdenscupen 2016/17, i Overall Park&Pipe, og hun kom på 40.-plass i 2017/18, 41.-plass i 2018/19 og 29.-plass i 2020/21. I Nor-Am cup vant hun slopestylecupen i 2017/18 sammenlagt og hun vant big air-cupen i 2018/19.
Under Vinter-OL 2022 kom hun på 15.-plass i slopestyle, der hennes lagvenninne Laurie Blouin kom på sjuendeplass.
Yousef Hassan
Yousef Hassan Mohamed Ali (født 24. mai 1996) er en qatarsk fotballspiller som spiller for Al-Gharafa SC.
Covid-19-vaksiner
Koronavaksiner er vaksiner mot SARS-CoV-2, koronaviruset som forårsaker sykdommen covid-19. Vaksiner virker ved å trene opp kroppens immunsystem til å gjenkjenne og dermed angripe tilsvarende smittestoffer senere. Det vil være forskjeller mellom vaksiner i måten de virker på. Av vaksinene som benyttes i Europa, bruker noen mRNA teknologi, mens andre benytter virusvektor teknologi. Andre vaksinetyper er benyttet i andre deler av verden.
Tidlig fase
Viruset ble sekvensert i januar 2020, og firmaene som arbeidet med vaksiner mot covid-19 kunne dra fordel av det arbeidet som tidligere var gjort for å lage vaksiner mot SARS og MERS.
Utvikling
I begynnelsen av august 2020 var 100–150 vaksinekandidater under utvikling, litt avhengig av hvordan man teller, hvorav 23 – 31 i kliniske forsøk. Fremst i utviklingen var AstraZenecas og University of Oxford (Jenner Institutes og Oxford Vaccine Group) med vaksinen AZD1222, med påbegynte fase 3-forsøk i juni. Ytterligere et fåtall selskaper hadde vaksinekandidater i, eller med langt fremskredne forberedelser av, fase 3-forsøk, for eksempel Pfizer/BioNTechs BNT162-vaksine og Moderna.
Russiske Gamalejainstituttet for epidemiologi og mikrobiologi fikk godkjent sin vaksine Gam-COVID-Vac, også kalt Sputnik V (V for vaksine), av russiske myndigheter den 11. august 2020. Da var vaksinen utprøvd på bare 76 mennesker.
Den 9. november 2020 kunngjorde Pfizer at de kliniske testene viste at deres og BioNTechs vaksine Pfizer/BioNTech: BNT162 er 90 % effektiv.
Den 11. september 2020 gikk russiske myndigheter ut med informasjon om at Sputnik V er 92 % effektiv.
November 2021 ble det kjent fra nyhetene at Pfizers store fase-3 studie, som lå til grunn for godkjenningen Pfizers vaksine, hadde en rekke uregelmessigheter, og at FDA skulle ha vært kjent med dette. Implikasjonen er dermed at FDA har sviktet i sin rolle som tilsynsmyndighet. Nyhetssaken baserer seg på en artikkel i BMJ skrevet av en undersøkende journalist. Til tross for de tabloide overskriftene i mange medier, er det enda ikke klart om noen av disse avvikene er av en slik art eller omfang at det vil få konsekvenser for validiteten til studien. Det finnes uansett uavhengige studier som bekrefter at vaksinen gir god beskyttelse mot sykdom som følge av smitte.
Vaksinering begynner
Den 12. oktober 2020 vedtok regjeringen i Norge at «vaksinasjon mot covid-19 skal tilbys som en del av det nasjonale vaksinasjonsprogrammet». Staten finansierer vaksinasjonsprogrammet, og kommunene plikter å tilby vaksine når det er mulig.
Den 2. desember 2020 hastegodkjente britiske helsemyndigheter en vaksine fra Pfizer og BioNTech. Denne vaksinen må oppbevares ved «ultralave temperaturer», som vil si kaldere enn –70°C. 21. desember 2020 ble vaksinen godkjent i EU. 6. januar 2021 ble vaksinen fra Moderna godkjent i EU. Vaksinen fra AstraZeneca ble godkjent 29. januar,, og er den vaksinen som, ifølge NrK radio, flest nordmenn ventes å få. AstraZeneca hadde i fase 3 ingen dødsfall eller sykehusinnleggelser blant de vaksinerte, men for få over 65 år i testgruppen gjorde at en rekke land ikke anbefalte vaksinen for folk over 65 år.
Den 8. desember 2020 ble 90 år gamle Margaret Keenan vaksinert mot covid-19, som den første i Storbritannia. 27. desember 2020 fikk Svein Andersen på Ellingsrudhjemmet i Oslo den første vaksinedosen som del av massevaksineringen i Norge.
Effekten av vaksinering
To studier fra februar 2021 (før delta-mutasjonen) viste at vaksinene fra Pfizer og Moderna så ut til å redusere risikoen for å bli smittet og syk med rundt 86 til 94 prosent, mens vaksinen fra AstraZeneca ser ut til å redusere risikoen for å bli smittet og syk med rundt 60 prosent; tallene gjelder for personer som har fått to doser av vaksine, en uke eller senere etter at siste dose ble satt.
Når det gjelder minoriteten av personer som likevel blir smittet og syk til tross for vaksinering, ser alle vaksinene ut til å gi et mye mildere sykdomsforløp.
Noen personer kan bli smittet av koronavirus uten å utvikle symptomer på sykdom. Det ser ut til at vaksinene har sterk virkning også her: Vaksinene fra Moderna og Pfizer ser ut til å redusere risikoen for dette med rundt 80 prosent.
Israel er kommet langt i vaksineringen av befolkningen; Israel får vaksine tidlig i bytte mot å følge opp de vaksinerte svært tett, slik at man kan samle erfaringer og oppdage eventuelle problemer. Der faller både antall nysmittede per dag og antall døde per dag raskt etter hvert som vaksineringen skjer.
Ved starten av pandemien hadde man forhåpninger om å oppnå flokkimmunitet, dvs. å utrydde Covid-19, men de fleste eksperter tror per november 2021 at viruset vil bli endemisk på samme måte som influensa og at vi dermed aldri vil bli kvitt viruset.
Varigheten av immunitet etter vaksinering er usikker, siden vaksinene ikke har vært testet i lang tid. Men erfaringene tilsier at for de aller fleste vil immuniteten vare i hvert fall godt over 6 måneder. Hvis immuniteten skulle vise seg å avta etter lengre tid enn dette, kan det eventuelt bli aktuelt med en oppfriskingsdose.
Bieffekter av vaksinering
De fleste vil oppleve ubehagelige bivirkninger, som smerter og hevelse på stikkstedet, trøtthet, hodepine, frysninger, kvalme/brekninger, feber, muskel- og leddsmerter, de første dagene etter vaksinasjon, og så går det over.
Noen svært få (Omtrent en person per 100 000) får et allergisjokk etter vaksinering. Dette kommer innen 20 minutter etter vaksineringen, derfor bør de som vaksineres holdes under oppsyn minst 20 minutter etter vaksinering slik at riktig behandling kan gis ved behov og problemet blir løst.
13. april 2021 ble vaksinen fra Johnson & Johnson satt på pause av amerikanske helsemyndigheter etter at 6 tilfeller av blodpropp var oppdaget blant ca 6,8 millioner satte vaksinedoser. De seks pasientene hadde lignende symptomer som de som reagerte på Vaxzevria. Det presiseres at risikoen forbundet med covid-19 er mye større enn risikoen forbundet med vaksinen. Utprøvingen av vaksinen ble gjort på 40 000 frivillige, noe som ikke var mange nok til å identifisere den sjeldne bivirkingen. I mai valgte Danmark å avslutte sin vaksinering med Johnson & Johnson vaksinen.
En in vivo studie fra august 2021 fant en sammenheng mellom manglende aspirasjon og forekomst av myoperkarditt. Det var på tidspunktet kjent at hjerteposebetennelse var en mulig sjelden bivirkning av mRNA vaksinene fra Moderna og Pfizer. Kort forklart så anbefaler fabrikantene at injeksjonene skal settes intramuskulært (noe som betyr at man må aspirere). Til tross for dette anbefaler både WHO og CDC at man ikke gjør dette, noe som betyr at enkelte får satt injeksjonen intravaskulært og risikerer dermed hjerteposebetennelse helt unødvendig. Tilsvarende fant en annen in vivo og in vitro studie at det også ved bruk av Oxford/AstraZenecas adenovektor-vaksine er sammenheng mellom manglende aspirasjon og forekomst av den sjeldne men farlige bivirkningen VITT (TTS). I Norge har FHI de samme anbefalingene ved korona-vaksinasjon som ved øvrig vaksinering, å ikke aspirere forutsatt at vaksinen settes på rett sted. Det skal dermed være lav (men ikke ubetydelig) fare for å treffe blodårer. Det kan tenkes at noen personer på bakgrunn av informasjonen i nevnte studie om aspirasjon, kan være fristet til å be personen som setter Covid-19 vaksinen om å aspirere. Det du da bør være klar over er at dersom personen enten ikke har fått opplæring i dette eller grunnet manglende praktisk erfaring ikke føler seg komfortabel med å gjøre dette, vil det være mer hensiktsmessig å la personen sette sprøyten uten aspirering likevel. Rasjonalet er at selv om perikarditt er en ganske ubehagelig bivirkning så er den tross alt ganske sjelden og kan lett behandles på sykehus. Risikoen med feilaktig metode for å sette vaksine kan derimot være forbundet med betydelig helserisiko.
I mai 2022 ble det klart at 80 barn av de 340000 vaksinerte hadde fått alvorlige bivirkninger, og to 14 åringer søkte om pasientskadeerstating. Legemiddelverket uttalte at det er liten grunn til bekymring ettersom faren for bivirkninger er liten, og bivirkningene normalt er milde og kortvarige.
Godkjente vaksiner
Det finnes varierende grad av godkjenninger for vaksiner etter hvor godt testet de er, her listes kun vaksiner som er godkjent for allmenn bruk.
Europa
Følgende vaksiner har full godkjenning av Det europeiske legemiddelbyrået (EMA) hvis ikke annet er angitt. Enkelte europeiske land kan ha strengere praksis. I Norge anbefaler man kun Pfizer og Moderna vaksinene, AstraZeneca har blitt tatt ut av programmet og selv om man kan la seg vaksinere med Janssen vaksinen på frivillig basis, vil det være vanskelig uten en god grunn.
Moray Firth
Moray Firth (skotsk gælisk: An Cuan Moireach eller Linne Mhoireibh) er et stort, trekantet innløp eller «fjord» (firth) på østkysten av Skottland mot Nordsjøen. Moray Firth er Skottlands største «fjord». Munningen er mellom Duncansby Head (nær John o' Groats) i nordøst og Fraserburgh i sørøst, i bunnen ligger Inverness. Den kaledonske kanal forbinder Moray Firth med Firth of Lorn på den skotske vestkysten.
Tre regioner i Skottland har kyst ved Moray Firth, Highland, Moray og Aberdeenshire. De største sidearmene til Moray Firth er Dornach Firth, Cromarty Firth og Beauly Firth, alle på vestsiden av fjorden. Elvene Spey og Ness renner ut i Moray Firth. Fjorden har mer enn 800 km med kystlinje, mye av denne er klipper. En egen delfinart, tumlere, rundt 130 stykker av dem, har opphold i fjorden. De kalles også for Moray Firth-delfiner.
Moray Firth er i praksis to fjordarmer, den indre Moray Firth 57°33′N 04°09′W, som tradisjonelt er kjent som Firth of Inverness, og den ytre Moray Firth som er mer åpen Nordsjøhav. Navnet «Firth of Inverness» er sjelden benyttet på moderne kart, men strekker seg fra Beauly Firth i vest til Chanonry Point i øst. Moray Firth er synbar fra betydelig avstand, inkludert en langdistanseutsyn fra så lang øst som Longman Hill. Fra Buckie på en klar dag er det mulig å se Wick helt i nord av Skottland som er mer 80 km unna. Fra Lossiemouth er det mulig å se fjellene ved Caithness og fjellene er lett å identifisere, den ene er Morven og den andre er Scaraben.
Moray Forth er et geologisk sedimentasjonsbasseng som utgjør en del av Nordsjøen. Bassenget ble dannet ved rifting i slutten av juratiden og begynnelsen av krittiden. Nordsjøriften er en trippel rift, med armer som danner Vikinggraben, Sentralgraben og Moray Firthbassenget. Den NØ-SVlige svakhetssonen ble utviklet i perm-trias-tiden og kan følges videre mot sørøst langt Great Glenforkastningen.
Trond Stavås
Trond Johan Stavås (født 8. november 1993 i Orkdal) er en norsk tegneserieskaper som er oppvokst på Vinjeøra i Hemne kommune i Trøndelag.
Higher Ground (album)
Higher Ground er det 27. studioalbumet til artisten Barbra Streisand, hennes første på fire år (etter Back to Broadway i 1993). Albumet ble inspirert av og dedisert til Virginia Clinton Kelley, Bill Clintons mor. Plata ble utgitt 10. november 1997 i Europa og én dag senere i Nord-Amerika. Higher Ground ble Streisands åttende album som gikk til førsteplass på Billboard 200, og på verdensbasis har det solgt over fem millioner eksemplarer. Den store hiten fra plata ble singelen «Tell Him», som hun sang sammen med Céline Dion. Albumet gikk til 16.-plass på VG-lista.
Trond Stavås
Stavås har teaterbakgrunn, men utdannet seg deretter til illustratør på Høyskolen Kristiania i Oslo.
Higher Ground (album)
Musikkalbumet fikk blandet kritikk, og Panorama skrev: «Higher Ground er en komplett samling av ballader. (...) Problemet er kanskje at oppskriften har vært brukt så mange ganger før, både fra Barbra selv og fra andre sangerinner. Barbra Streisand har allikevel en joker i ermet i form av sin særdeles særegne og nydelige stemme, et våpen hun vet å bruke! Hun lever seg overbevisende inn i hvert eneste lille refreng her.»
Trond Stavås
Han lager tegneserien Walk of Life, som går ukentlig i Søvesten og Nordvestnytt. Serien har også blitt utgitt i egne album, og kan i tillegg leses gratis på Internett.
I januar 2016 lanserte Stavås et nytt egetprodusert album med tittelen Floppy Fish, som en parodi på Dong Nguyens mobilspill «Flappy Bird».
I 2021 utga Gyldendal forlag hans første tegneserieroman, med tittelen Blasfemi.
Gjerstad (Nordland)
Gjerstad (nordsamisk: Járstáđik) er ei bygd i Hadsel kommune i Nordland. Den ligger på Langøya, på nordsida av Sortlandssundet, mellom bygdene Grytting i Hadsel og Rise i Sortland. Fylkesvei 82 går gjennom bygda.
Slaget ved Fort Bull
Slaget ved Fort Bull var et fransk angrep på det britiske Fort Bull i provinsen New York den 27. mars 1756, tidlig i den franske og indianske krigen.
Løytnant Gaspard-Joseph Chaussegros de Léry ledet styrkene som besto av Troupes dere la Marine, kanadiske militssoldater og allierte indianere i et angrep på Fort Bull den 27. mars 1756. I ly av trærne snek deg seg helt inn til 100 meter fra fortet. Léry ga ordre om å ta fortet med bajonetter. De stakk muskettene sine inn gjennom de smale åpningene i fortet og skjøt forsvarerne. Léry ba de stadig om å overgi seg. Til slutt kom de seg inn porten og franskmennene og indianerne strømmet inn og tok livet av alle de så. De franske soldatene stjal det de kunne og satte kruttmagasinet i brann. Fortet ble brent ned til grunnen.
Bakgrunn
Tidlig i 1756 valgte de franske militære lederne i Canada å sende en ekspedisjon for å angripe forsyningslinjen til Oswego. Den 12. mars satte kompani ut fra Fort dere Leene Présentation og gikk over land til Oneida Carry. Under løytnant Gaspard-Joseph Chaussegros de Léry, en kanadisk-født herre besto styrken av 84 marinesoldater, 111 kanadiske militssoldater og 110 innfødte, hovedsakelig irokesere. Etter nesten to uker med en vanskelig vinterreise, nådde de stedet den 24. mars.
Slaget
Tidlig 25. mars tok mennene til Léry tolv britiske menn til fange nær Fort Bull, mens andre rømte og sprang mot Fort Williams. Fra fangene lærte franskmennene om det svake forsvaret til Bull og valgte å gå til angrep med en gang. Uten feltkanoner var det bare mulig å storme fortet i et overraskelsangrep. Mennene i fortet klarte akkurat å lukke porten før de franske styrkene nådde fråam. Angriperne klarte å skyte gjennom små hull i veggene, som svarte med å kaste stein og granater over veggene. Da Bull nektet å overgi seg, ble porten revet ned med økser og angriperne stormet fortet. Nesten hele den lille garnisonen ble drept og skalpert. Franskmennene satte så fortet i brann og mellom annet gikk 45 000 pund krutt opp i luften. Hele fortet ble ødelagt.
Ettervirkning
En stjerneformet palisade av tre med fire indre bygninger ble bygd fra mai til august 1756 som Fort Wood Creek. Fort Wood Creek ble ødelagt av britene i august 1756 da en fikk rapporter om at franskmennene igjen var på vei. Forsyningene som gikk tapt i Fort Bull ødela de britiske planene om å ta de franske fortene langs Lake Ontario og kan ha medvirket til at franskmennene tok Fort Oswego i august 1756.
Meshaal Barsham
Landslaget
Han ble tatt ut i s tropp til VM i fotball 2022 i Qatar.
Guvernementet Jaroslavl
Guvernementet Jaroslavl var et guvernement i midtre Russland i årene 1777–1929.
Gravfeltet på Løykja
Gravfeltet på Løykja er et gravfelt fra jernalderen lokalisert på Løykja i Sunndal kommune og er av de største gravfeltene i landet. Gravfeltet har over 200 gravminner av forskjellige slag med funn fra romertiden fram til slutten av 900-tallet og har sannsynligvis før elveerosjon og jorddyrking hatt nærmere 500 graver. Det er flere gravformer representert på gravfeltet. I tillegg til gravhauger er det også gravrøyser, stjerneformede (trekantede) graver, en båtformet grav, flere ovale gravhauger og en samling lave gravrøyser fra romertiden med tydelig fotkjede. Det har vært arkeologiske undersøkelser på gravfeltet flere ganger. Spesielt undersøkelsen av haug nr 1 gav mange funn. Denne graven hadde en sentralgrav fra slutten av 700-tallet med flere andre graver i samme haug fra andre perioder av vikingtiden. Den siste fra slutten av 900-tallet. Blant funnene er skålspenner, flere sverd, økser, spyd, hesteutstyr og annet fra minst 5 gravleggelser fra samme gravhaug ble utgravd. Funnene oppbevares i dag på NTNU-Vitenskapsmuseet. Gravfeltet er i dag en del av Leikvin Kulturminnepark.
American Soldier
American Soldier er et konseptalbum fra progressiv metal bandet Queensrÿche, utgitt 31. mars 2009.
Musikkalbumet er bandets tolvte studioalbum, og temaet på albumet er krig fortalt fra førstehåndsperspektiv. Vokalist Geoff Tate tilbrakte flere år i tiden før utgivelsen med å intervjue krigsveteraner fra alle kriger USA har vært med i, fra andre verdenskrig frem til krigen i Irak. Han brukte så disse historiene til å skrive teksten til sporene på albumet. Albumet ble fremført for første gang 16. april 2009 på Snoqualmie Casino i Seattle som en konsert, fulgt opp av en USA-turne og konserter internasjonalt senere samme år.
Første single er med sporet «If I Were King», og musikkvideoen hadde premiere på Military.com 23. mars 2009. En uke før utgivelse av albumet «lekket» albumet via VH1, der man kunne høre på hele albumet før det kom i salg.
Queensrÿche er kjent for å ha sterke politiske og samfunnsengasjerte meninger, og har blant annet i videoen Mindcrime at the Moore sterk anti-Bush og anti-krigs propaganda. De har i midlertidig alltid sterkt støttet de amerikanske troppene og de individuelle soldatene.
Knudsengården (Møllergården)
På 1800-tallet hadde de fleste rikmannshjem i dette området egen hage. Hagen i Møllergården er den eneste gjenværende av disse sentrumshagene i Tromsø, og tidligere hager er forlengst bebygd.
Josip Valčić
Josip Valčić (født 21. april 1984 i Zadar) er en kroatisk håndballspiller, som spiller midtback for den kroatiske klubben og det kroatiske håndballandslaget.
Lézignan-Corbières
Lézignan-Corbières er en kommune i departementet Aude i regionen Occitanie i det sørlige Frankrike.
Befolkningsutvikling
Antall innbyggere i kommunen Lézignan-Corbières
Kjeldsethgården
Kjeldsethgården i Tromsø er oppført om lag 1833 i empirestil for skomakermester Christian Næss fra Trondheim, og ligger i Skippergata 19. Det sies at bygget bærer preg av påvirkning fra Vestlandet og har klare trekk fra den samtidige byggeskikken i Midt-Norge. Bygget ble fredet i 1942.
Turboloid
Turboloid er en musikk-EP med Turboneger, utgitt i 1990.
Ben 10: Ultimate Alien
Ben 10: Ultimate Alien er en amerikansk TV-serie basert på de amerikanske TV-seriene Ben 10 og Ben 10: Alien Force fra Cartoon Network. Den hadde premiere 8. mars 2011 - oktober 2012. Serien ble skapt av Duncan Rouleau, Joe Kelly, Joe Casey og Steven T. Seagle.
Kongstindan
Kongstindan er ei fjellrekke i Vågan kommune i Lofoten. Den ligger like nordvest for Svolvær, mellom Nøkkvatnan i nord og Kongsvatnan i sør. Største høyde er tinden Løva på 640 meter over havet, mens Store Kongstinden er på 552 moh.
Ben 10: Ultimate Alien
Handlingsreferat
Bens eksponering polariserer hva verdenssamfunnet mener om ham. Yngre tilhengere idoliserer ham, og voksne (blant dem nyhetsanker Will Harangue) håner Ben som en trussel mot verdensfreden. Ben blir deretter tvunget til å tilpasse seg et nytt liv, som ikke bare innebærer å kjempe mot ondskapens krefter sammen med sin kusine Gwen Tennyson og vennen Kevin Levin. Men også problemer som oppstår på grunn av hans nyvunne berømmelse. Den første sesongen av Ultimate Alien dreier seg om en skurk ved navn Aggregor, som kidnapper fem mektige romvesener fra Andromeda-galaksen for å tilrane seg alle kreftene deres. Selv om Ben og teamet hans forsøker å stoppe Aggregor, lykkes han med å absorbere romvesenene i seg selv - og blir praktisk talt ustoppelig.
Kongstindan
I østhellinga av fjellet, ned mot Svolværvatnet, ligger Kongstinden Alpinsenter (315 høydemeter).
Ben 10: Ultimate Alien
Handlingsreferat
Ben lærer deretter av Azmuth, skaperen av Omnitrix og Ultimatrix, at Aggregors egentlige mål er å finne de spredte delene av Map of Infinity, et kart som kan føre ham til et område kjent som Forge of Creation. Aggregor har til hensikt å gå inn i Forge of Creation, og stjele kreftene til et vesen kalt Celestialsapien, en art av allmektig, gud-lignende romvesen som kan manipulere virkeligheten og tiden. Aggregor klarer å nå Creation Forge, men teamet følger etter ham. De blir nesten beseiret av Aggregor. Men Kevin, som en aller siste utvei, absorberer kreftene til Ultimatrix og er i stand til å beseire Aggregor, og absorberer også hans krefter i prosessen.
Men alle disse kreftene som blir absorbert ødelegger Kevin, og fører ham til galskap og en uslukkelig tørst etter mer makt. Dette fører til en avstand mellom ham og Ben, som etter mislykkede forsøk på å spore opp og redde Kevin, bestemmer seg for å drepe Kevin for å hindre ham i å skade noen andre. Både andre og tredje sesong av Ultimate Alien fokuserer først og fremst på Forever Knights, og spesielt deres leder og grunnlegger, Sir George, en udødelig soldat. Samt opprinnelsen til myten om Saint George and the Dragon.
Sir George forsøker å forhindre trusselen fra Dagon, et ekstradimensjonalt energi-vesen som han først beseiret på 1100-tallet - men som nå søker å vende tilbake til jorden, og ta over alle menneskers sinn. George blir drept, men Dagon selv blir absorbert av Bens nemesis Vilgax. Ben beseirer Vilgax ved å bruke Georges sverd, et våpen bygget av Azmuth som er kraftig nok til å ødelegge planeter.
Viking Fotballklubb i 1991
Eliteserien
{|
Aunegården
Aunegården i Tromsø ble oppført omkring 1870 i sen-empire, og ligger i Sjøgata 29. Bygget ble fredet i 1991. I bygningen har det vært bolig, slakteri, produksjon og butikkutsalg. Aunegården huser i dag en kafe/restaurant
Antonijo Kovačević
Antonijo Kovačević (født 21. mai 1987 i Zagreb) er en kroatisk håndballspiller, som spiller på venstre kant for den kroatiske klubben og representerte det kroatiske herrelandslaget under Håndball-EM 2016 i Polen.
Pantolamprus
Pantolamprus er en slekt av biller som hører til familien smellere (Elateridae).
Utbredelse
Slekten er utbredt i Afrika.
Sleipner Motor
Sleipner Motor AS er en norsk bedrift som produserer thrustersystemer, hydraulisk styring og stabilisatorer. I tillegg til produktene de produserer selv, distribuerer de, blant annet propeller, generatorer og belysning på det norske markedet. Sleipner er i dag kjent som verdensledende på thrustere til fritidsbåter under 160 fot i verden med sine Side-Power thrustere. Siden 2008 har de utviklet stabilisatorer og deres vektor-finner har vunnet DAME-prisen for innovasjon og design.
Historie
Bedriften ble opprettet 1. februar 1908 i Sarpsborg av Ole Klemsdal og Hans Johansen og ble opprinnelig kalt Sleipner Motorfabrikk. I 1912 flyttet de fra Sarpsborg til Græsvikgate 6 i Fredrikstad. Sleipner Motorfabrikk produserte små innebordsmotorer og propellutstyr fram til 1976, da de gikk konkurs. I 1977 ble virksomheten gjenopptatt, nå het bedriften Sleipner Motor AS og hovedaksjonæren var Kjell Hox og Arne Skauen ble ansatt som daglig leder. I 1978 fikk Sleipner agenturet på italienske Radice propeller, et agentur de fortsatt har i 2014. Sleipner innledet også et samarbeid med Vetus, men etter to år tok samarbeidet slutt og Sleipner stod igjen med få produkter å selge. Det samme året hadde de derfor sitt eget hydrauliske styringssystem og vriddbart propellutstyr klart. I 1985 lanserte Sleipner Side-Power. Side-Power var den nye serien med thrustere (baugpropeller), det startet med en 4 hk, senere kom 6 hk, 7 hk, 10 hk, 15 hk og 20 hk. Med de nye elektriske thrusterene sine kunne Sleipner selge utstyret sitt til båter helt opp i 70-80 fot. Produktutviklingen utover 90-tallet ble viktig ettersom det ble flere og flere konkurrenter. Dette førte til at listeprisene sank med 15-27 prosent. Ettersom Sleipner ikke ville flytte produksjonen sin til et lavkostland var de nødt til å øke effektiviteten i produksjonen for å være konkurransedyktige på pris. Konkurrenter var blant annet Vetus, Lewmar og Max Power. Sleipner har siden rundt tusenårsskiftet vært verdensledende produsent av thrustere, til fritidsbåter.
I 1992 startet de opp et eget selskap i Strömstad i Sverige, Sleipner AB. I 2002 utvidet Sleipner videre i Sverige, da de kjøpte Bjästa Plast AB, som var leverandør av glassfibertunneler og skulle legge ned driften. Etter en gradvis økning i salget i England over flere år startet de også opp et eget selskap i Devon, ''Sleipner Motor Ltd.
I dag
I dag holder bedriften fortsatt til i lokalene i Græsvikgate 6, men i løpet av de over 100 årene Sleipner har hatt lokaler der, har gaten skiftet navn til Arne Svendsens gate. I tillegg kjøpte de i 2004 Seiersten Tekstilfabrikk, som ligger bare noen meter unna resten av bygningsmassen for å møte en stadig økende etterspørsel. Fra 1985 hvor de kun produserte en 4 hk-modell, har de nå modeller som varierer fra 20 kg til 1400 kg skyvekraft. Dagens modeller er heller ikke bare tunnel-thrustere som de første modellene var, de produserer nå også nedsenkbare thrustere og EX- og SX-thrustere som monteres på utsiden av skroget. I tillegg til thrusterene og styringssystemene har de siden 100-årsjubileet i 2008 utviklet stabilisatorer for båter fra 50 til 130 fot.
Lamell
En lamell (la. lamellae) er en anatomisk plate-/membranlignende struktur, som ofte står tett i tett i rekker eller rader. Foruten i respirasjonsorganene hos mange arter (blant annet gjellene hos fisker), fyller lamellene viktige biologiske funksjoner for blant annet filteretere. Flamingoer har behårede lameller av hornstoff (keratin) i nebbet som filtrerer ut føden. Lamellene står på rekke og rad i både under- og overnebbet og ligner små hårkammer. Gekkoer har børstelignende (la. setae) lameller under føttene, som gir dyret ufattelig gripeevne, også mot glatte flater.
Svensk film
Sverige har ved siden av Danmark alltid vært en av skandinavias viktigste filmnasjoner. Svensk filmindustri har fostret personligheter som Ingmar Bergman, Greta Garbo, Ingrid Bergman, Max von Sydow og i nyere tid Peter Stormare, Lena Olin og Stellan Skarsgård.
Tidlig svensk film (1910–1940)
Med Charles Magnusson i spissen for Svenska Biografteatern (Svenska Bio) fikk den svenske filmindustrien et voldsomt løft på 1910- og starten av 1920-tallet. Den tidligere beskjedne filmproduksjonen ble flyttet fra Kristianstad til Stockholm i 1911. Parallelt slo Svensk Bio seg sammen med Pathé Frères – det eneste konkurrerende filmselskapet i begynnelsen av 1910-tallet. Pathé var fransk, ledet av Siegmund Popert og hadde filialer i Sverige. Filmselskapet hadde også internasjonale kontakter – og Svensk Bio hadde studioer. Sammen skulle de utnytte hverandres fordeler.
Allerede i 1912 kom en viktig endring i svensk filmindustri. Sammenslåingen av Svensk Bio og Pathé stabiliserte filmimporten – og de splitter nye studioene bidro til bedre kvalitet på filmene. Kinoenes popularitet medførte god økonomi for filmselskapene. Flere filmselskaper dukket opp – sammen med en voldsom byggeprosess innenfor kinobransjen.
I 1913-1914 brøt Svensk Bio samarbeidet med Pathé. Samtidig brøt Georg af Klercker også med Svensk Bio og flyttet til Frankrike. Charles Magnusson siktet seg i stedet inn på det danske filmmarkedet. Danskene, ved Nordisk Film, hadde filmavtaler med Tyskland. Men danske filmer ble svartelistet på grunn av deres «tyskervennlige markedsforhold», og dermed avtok visningen av dansk film på svenske kinoer. Charles Magnusson og Svensk Bio fant nye samarbeidspartnere i den amerikanske filmindustrien – og visningsretten til Triangelkonsernets filmer.
Etter bruddet mellom Svensk Bio og Pathé vokste det frem en voldsom konkurranse mellom de to. Den såkalte «boikottkrigen» gikk ut på at de to filmselskapene gav de selvstendige kinoene et ultimatium; de måtte velge kun ett av distribusjonsselskapene. Dersom en kino kjøpte filmer av ett av selskapene, ble de boikottet av det andre. Dette kunne ha medført stagnasjon i filmindustrien, hadde det ikke vært for Lars Bergström. Han etablerte Viktorias Filmbyrå – og sammen med Hasselblads Fotografiske Aksjeselskap begynte de å produsere filmer. Dermed vokste det frem en ny produksjons- og distribusjonskonkurrent. Lars Bergstrøm bygde også Palladium-kinoene på denne tiden. De kjennetegnes ved at de er romslige og dekorative og med mange hundre seter. I årene som fulgte vokste Hasselblads markedsandel, og i 1916 var de størst i Sverige. I 1917 fikk de imidlertid økonomiske problemer, til tross for at Sverige som filmnasjon fikk sitt internasjonale gjennombrudd.
Den svenske «gullalderen»
Det store gjennombruddet i svensk film skjedde i 1917, med filmatiseringen av Terje Vigen. Filmen blir ansett som starten på det som senere skulle bli kalt Sveriges «gullalder» innen film. Terje Vigen ble mottatt med begeistring, både nasjonalt og internasjonalt. Sjöstöms bruk av naturen (havet) tilførte filmen et subjektivt element hos protagonisten. Bruken av natur er senere blitt et kjennetegn i nordisk film.
I de neste åtte årene (1917–1925) ble en rekke svenske filmer hyllet internasjonalt; Synnøve Solbakken (1919), Gösta Berlings Saga 1924), Berg-Ejvind og hans hustru (1918), Kjørekarlen (1921), Erotikon (1920), Hr. Arnes Penger (1919), Sången om den Eldröda Blomman (1919) og dokumentarfilmen De sista örnarna (1923).
Den svenske gullalderen kjennetegnes av filmer med høy teknisk kvalitet – slike som Kjørekarlen (1921) og De sista örnarna (1923). Den kjennetegnes også ved en fortellende mise en scène (i all hovedsak naturen); som for eksempel havet i Terje Vigen eller fjellene i Berg-Ejvind och hans hustru (1918).
Det var et lite antall filmarbeidere som sto for de viktigste bidragene til denne gylne perioden i svensk film. I all hovedsak er det tre personer som anses som «gullalderens fedre»: Victor Sjöström, Mauritz Stiller og Georg af Klercker som jobbet for Svensk Bio. Videre kan disse nevnes: Charles Magnusson (Svenska Bio), Lars Bergström (AB Victoria Filmbyrå), Rune Carlsten og John W. Brunius (Filmindustri AB Skandia) – og senere Bengt Berg (Svensk Filmindustri).
«Gullalderen» fikk en brå stopp i 1923–25, særlig fordi Victor Sjöström og Mauritz Stiller, de to viktigste regissørene på denne tiden, flyttet til Amerika for å lage film i Hollywood. Sveriges internasjonalt mest kjente filmskuespiller, Greta Garbo, ble med Stiller til USA.
Selskapene
Ved overgangen til 1920-tallet ble det gjennomført flere fusjoner mellom filmselskapene i Sverige. I 1918 var tre selskaper aktive: AB Svenska Biografteatern (Svenska Bio), Filmindustri AB Skandia og Skandinavisk filmsentral. Den 27. desember 1918 slo de to førstnevnte seg sammen til et nytt selskap: Svensk Filmindustri (SF). I 1921 gikk Skandinavisk filmsentral konkurs og ble kjøpt opp av Svensk Filmindustri (SF) – som fremdeles er den ledende aktør på dette markedet.
Lydfilmen
Ved inngangen til 1930-tallet hadde lydfilmen gjort sitt inntog med filmer som Konstgjorda Svensson (1929), Säg det i toner (1929) og För hennes skull (1930). Dette skapte problemer for svensk film internasjonalt. Språket var nå et viktig filmatisk element – men det svenske språket sto, naturlig nok, svakt utenfor Norden (Sverige, Norge, Danmark og deler av Finland). Dette var trolig en hovedgrunn til at svensk filmindustri ikke kunne opprettholde populariteten etter gullalderen. I tillegg kommer sosiokulturelle årsaker – som det store børskrakket og økonomisk lavkonjunktur – som førte til færre nyvinninger og økonomiske storsatsinger i svensk filmindustri.